CELEX: C2005/132/55
Language: et
Date: 2005-05-28 00:00:00
Title: Kohtuasi T-124/05: David Tas'i 2. märtsi 2005. aasta hagi Euroopa Ühenduste Komisjoni vastu

28.5.2005   
            
            
               ET
            
            
               Euroopa Liidu Teataja
            
            
               C 132/30
            
         David Tas'i 2. märtsi 2005. aasta hagi Euroopa Ühenduste Komisjoni vastu
   (Kohtuasi T-124/05)
   (2005/C 132/55)
   Kohtumenetluse keel: prantsuse
   David Tas, elukoht Brüssel, esitas 2. märtsil 2005 Euroopa Ühenduste Esimese Astme Kohtule hagi Euroopa Ühenduste Komisjon vastu. Hageja esindajad on advokaadid Sébastien Orlandi, Xavier Martin, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada EPSO/A/4/03 valimiskogu otsus mitte lubada hagejat katsetele;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid:
   Hageja, kellel on ülikoolidiplom “M. SC. in Business Administration”, esitas oma kandidatuuri konkursil EPSO/A/4/03, mille tulemusena moodustatakse auditi valdkonnas administraatorite asetäitjate, palgaastmes A8, värbamiseks reserv. Ta vaidlustab valimiskogu otsuse tema eemaldamise kohta konkursilt, mida põhjendati ülikoolidiplomi mittevastavusega konkursiteates avaldatud tingimustele.
   Oma hagi põhjendustes, viitab hageja konkursiteates avaldatud vastuvõtutingimuste rikkumisele ning ilmsele hindamisveale. Hageja väidab ka, et vähemasti kahel teisel kandidaadil, keda lubati konkursikatsetele, on sama ülikooli sama teaduskonna poolt väljastatud sama diplom ning selle alusel ta viitab võrdse kohtlemise põhimõtte rikkumisele.